ddrg/super_eurlex huggingface dataset:
(5)

Den aftale har en retsvirkning, der svarer til reglerne i direktiv 2010/24/EU og forordning (EU) nr. 904/2010, eftersom der indføres en fælles ordning for samarbejde navnlig med hensyn til informationsudveksling, som skal gøre det muligt for de myndigheder, der er ansvarlige for anvendelsen af momslovgivningen, at yde hinanden bistand for at sikre overholdelse af lovgivningen og beskyttelse af momsindtægterne. Der ydes også bistand til sikring af korrekt momsansættelse, bekæmpelse af momssvig og inddrivelse af fordringer i forbindelse med moms. Aftalen indeholder regler og procedurer for administrativt samarbejde og inddrivelsesbistand, der svarer til de regler og procedurer, der er fastsat i direktiv 2010/24/EU og forordning (EU) nr. 904/2010, og fastsætter forpligtelser for kompetente myndigheder til at bistå hinanden, der svarer til forpligtelserne i direktiv 2010/24/EU og forordning (EU) nr. 904/2010.
(2)

Den maksimale mængde gratistildelte kvoter i henhold til artikel 10a, stk. 5, i direktiv 2003/87/EF fratrukket den i artikel 10a, stk. 8, nævnte mængde og under hensyntagen til den yderligere mængde, der om nødvendigt er til rådighed, jf. artikel 10a, stk. 5a, i nævnte direktiv, må ikke overskrides med henblik på at overholde auktioneringsandelen i artikel 10 i direktiv 2003/87/EF. For at sikre at denne maksimale årlige kvotemængde ikke overskrides, skal der om nødvendigt anvendes en årlig tværsektoriel korrektionsfaktor, der på harmoniseret vis mindsker antallet af gratis kvoter for hvert anlæg, der kan komme i betragtning til gratis tildeling,
(5)

Arrangementet, herunder SAF, fastlægger inden for deres respektive anvendelsesområder en ramme for en ordnet og gennemsigtig anvendelse af offentligt støttede eksportkreditter. Det tilstræbes at skabe ensartede konkurrencevilkår i forbindelse med offentligt støttede eksportkreditter for at tilskynde til konkurrence mellem eksportører på grundlag af de eksporterede varers og tjenesteydelsers kvalitet og pris frem for de mest gunstige offentligt støttede finansielle vilkår og betingelser.
(3)

I henhold til overenskomstens artikel 7, stk. 1, udøver Det Internationale Kakaoråd for Den Internationale Kakaoorganisation (»ICCO-Rådet«) alle sådanne beføjelser og varetager eller drager omsorg for udførelsen af alle sådanne funktioner, som er nødvendige for gennemførelsen af overenskomstens udtrykkelige bestemmelser. I henhold til overenskomstens artikel 62, stk. 4, kan ICCO-Rådet vedtage en afgørelse om forlængelse af gyldigheden af overenskomsten ud over den nuværende udløbsdato med to perioder på ikke over to kakaoår, dvs. indtil den 30. september 2024 for den første periode og indtil den 30. september 2026 for den anden periode.
(6)

Enhver tilladelse, der gives i henhold til artikel 19, stk. 2, i direktiv 2003/96/EF, skal være strengt tidsbegrænset. For at sikre, at tilladelsesperioden er tilstrækkelig lang til ikke at afskrække de relevante erhvervsdrivende fra at foretage de nødvendige investeringer, bør tilladelsen gives fra den 18. juni 2021 til den 17. juni 2027. Tilladelsen bør imidlertid ophøre med at finde anvendelse fra anvendelsesdatoen for enhver generel bestemmelse om afgiftsfordele for strøm fra land, der vedtages af Rådet i henhold til artikel 113 eller enhver anden relevant bestemmelse i traktaten om Den Europæiske Unions funktionsmåde, dersom en sådan bestemmelse måtte få virkning inden den 17. juni 2027.
(5)

Enhver tilladelse, der gives i henhold til artikel 19, stk. 2, i direktiv 2003/96/EF, skal være strengt tidsbegrænset. For at sikre, at tilladelsesperioden er tilstrækkelig lang til ikke at afskrække de relevante erhvervsdrivende fra at foretage de nødvendige investeringer, bør tilladelsen gives fra den 1. juli 2021 til den 30. juni 2027. Tilladelsen bør imidlertid ophøre med at finde anvendelse fra anvendelsesdatoen for enhver generel bestemmelse om afgiftsfordele for strøm fra land, der vedtages af Rådet i henhold til artikel 113 eller enhver anden relevant bestemmelse i traktaten om Den Europæiske Unions funktionsmåde, dersom en sådan bestemmelse måtte få virkning inden den 30. juni 2027.
(5)

CVU havde ikke indfriet alle sine passiver og realiseret alle sine aktiver senest den 31. december 2020. Det er derfor nødvendigt at ændre afgørelse nr. 3/2016 for at sikre en korrekt gennemførelse af den passive fase under kuratorens ledelse og afslutningen af denne fase. For at sikre den passive fases kontinuitet bør ændringen af afgørelse nr. 3/2016 finde anvendelse fra den 1. januar 2021.
a)

ALTERNATIV 1: FORUDGÅENDE SPECIFIK GODKENDELSE: Databehandleren må ikke udlicitere nogen af sine behandlingsaktiviteter, der udføres på vegne af den dataansvarlige i overensstemmelse med disse bestemmelser, til en underdatabehandler uden den dataansvarliges forudgående specifikke skriftlige godkendelse. Databehandleren indgiver anmodningen om specifik godkendelse mindst (ANGIV TIDSPERIODE), inden aftale indgås med den pågældende underdatabehandler, sammen med de oplysninger, der er nødvendige for, at den dataansvarlige kan træffe afgørelse om godkendelsen. Listen over underdatabehandlere, der er godkendt af den dataansvarlige, findes i bilag IV. Parterne skal holde bilag IV ajourført. ALTERNATIV 2: GENEREL SKRIFTLIG GODKENDELSE: Databehandleren har den dataansvarliges generelle godkendelse til at indgå aftale med underdatabehandlere fra en aftalt liste. Databehandleren underretter specifikt den dataansvarlige skriftligt om eventuelle påtænkte ændringer af denne liste som følge af, at underdatabehandlere tilføjes til listen eller erstattes, mindst (ANGIV TIDSPERIODE) på forhånd og giver derved den dataansvarlige mulighed for at gøre indsigelse mod sådanne ændringer, inden aftale indgås med den eller de pågældende underdatabehandler(e). Databehandleren giver den dataansvarlige de oplysninger, der er nødvendige for, at den dataansvarlige kan udøve sin indsigelsesret.
g)

at bidrage til gennemførelse af Unionens menneskerettighedspolitik i regionen i samarbejde med EUSR for menneskerettigheder, herunder Unionens retningslinjer om menneskerettigheder, navnlig Unionens retningslinjer om børn i væbnede konflikter, samt om vold mod kvinder og piger og bekæmpelse af alle former for diskrimination mod dem, og Unionens politik vedrørende FN's Sikkerhedsråds resolution 1325 (2000) om kvinder, fred og sikkerhed, bl.a. ved at overvåge og rapportere om udviklingen samt at udarbejde henstillinger i den henseende
Perioden for den indrømmede undtagelse

Bilag I, del B, tabel 38 Statistik over internationale aktiviteter — international levering af tjenesteydelser efter leveringsmåde — årlige data

De første 3 anvendelsesår for henholdsvis opdeling 1 og 2 i tabel 38. Første anvendelsesår for opdeling 1: Y+2 år, hvor Y er året for offentliggørelse af første udgave af MoS Compilers Guide, jf. afdeling 1 i bilag VI til Kommissionens gennemførelsesforordning (EU) 2020/1197. Første anvendelsesår for opdeling 2: Z+2 år, hvor Z er året for offentliggørelse af anden udgave af MoS Compilers Guide, jf. afdeling 1 i bilag VI til Kommissionens gennemførelsesforordning (EU) 2020/1197.
(2)

Efter at Roland ZEYEN er afgået ved døden, er en plads som medlem af udvalget blevet ledig. Der bør derfor udnævnes et nyt medlem for den resterende del af Roland ZEYENs mandatperiode —
g)

at fortsætte med at mobilisere regional og international støtte til politiske omstillingsprocesser i f.eks. Etiopien og Sudan i tæt samarbejde med EU-delegationscheferne og medlemsstaternes missioner. EUSR skal bidrage til at støtte landsdækkende freds- og forsoningsbestræbelser baseret på en inklusiv og gennemsigtig dialog. EUSR skal fortsætte bestræbelserne på at håndtere de regionale konsekvenser af de mange kriser i Etiopien, herunder i Tigray, ved navnlig at opfordre til en fredelig løsning på grænsespændingerne med Sudan. For så vidt angår Sudan skal EUSR's indsats også fokuseres på at støtte gennemførelsen af Jubafredsaftalen og forhandlingerne og gennemførelsen af efterfølgende aftaler
(2)

Der bør vedtages særlige foranstaltninger for navnlig at fastsætte betingelserne for anvendelsen af traktaterne i disse regioner. Sådanne særlige foranstaltninger skal tage hensyn til de særlige karakteristika og begrænsninger i disse regioner, uden at de underminerer EU-rettens integritet og sammenhæng, herunder det indre marked og de fælles politikker. De ugunstige vilkår, som de franske regioner i den yderste periferi lider under, nævnes i traktatens artikel 349: den fjerne beliggenhed, deres status som øsamfund, deres lille areal, deres vanskelige topografiske og klimatiske forhold og deres afhængighed af nogle få produkter. Disse ugunstige vilkår medfører, at de franske regioner i den yderste periferi bl.a. er afhængige af import af råstoffer og energi, et behov for at opbygge større lagre, og et beskedent lokalt marked kombineret med en svag eksportaktivitet. Kombinationen af disse konkurrencemæssige ulemper medfører højere produktionsomkostninger og dermed en højere kostpris for lokalt producerede varer, således at disse i fraværet af særlige foranstaltninger ville være mindre konkurrencedygtige end varer udefra, selv når der tages hensyn til de omkostninger, der er forbundet med transporten af sådanne varer til de franske regioner i den yderste periferi. Dette kan skade opretholdelsen af den lokale produktion. Det er derfor nødvendigt at træffe specifikke foranstaltninger med henblik på at styrke det lokale erhvervsliv ved at øge dets konkurrenceevne.
(7)

For så vidt angår Island og Norge, udgør denne afgørelse en udvikling af de bestemmelser i Schengenreglerne, jf. aftalen indgået mellem Rådet for Den Europæiske Union og Republikken Island og Kongeriget Norge om disse to staters associering i gennemførelsen, anvendelsen og udviklingen af Schengenreglerne (2), der henhører under det område, som er nævnt i artikel 1, litra B og G, i Rådets afgørelse 1999/437/EF (3).
Artikel 14

2. Hvis kreditormedlemsstaten har fremsat en generel erklæring om, at den godkender acontobetalinger, anses sådanne betalinger for at være accepterede. Revisionsudvalget opretter en liste over medlemsstater, som har erklæret, at de accepterer acontobetalinger.
KOMMISSIONENS GENNEMFØRELSESAFGØRELSE (EU) 2021/974

af 9. juni 2021

om godkendelse af de ændrede nationale programmer til forbedring af produktion og afsætning af biavlsprodukter forelagt af medlemsstaterne i henhold til Europa-Parlamentets og Rådets forordning (EU) nr. 1308/2013

(meddelt under nummer C(2021) 4021)

EUROPA-KOMMISSIONEN HAR —

under henvisning til traktaten om Den Europæiske Unions funktionsmåde,

under henvisning til Europa-Parlamentets og Rådets forordning (EU) nr. 1308/2013 af 17. december 2013 om en fælles markedsordning for landbrugsprodukter og om ophævelse af Rådets forordning (EØF) nr. 922/72, (EØF) nr. 234/79, (EF) nr. 1037/2001 og (EF) nr. 1234/2007 (1), særlig artikel 57, stk. 1, litra c), og

ud fra følgende betragtninger:

(1) Alle medlemsstaterne har i henhold til artikel 3, stk. 2, i Kommissionens gennemførelsesforordning (EU) 2015/1368 (2) givet Kommissionen meddelelse om ændringerne af deres nationale programmer for produktion og afsætning af biavlsprodukter for biavlsårene 2021 og 2022.

(2) De 27 ændrede nationale programmer, som er udarbejdet for perioden fra den 1. august 2019 til den 31. juli 2022, blev forlænget indtil den 31. december 2022 i overensstemmelse med artikel 55, stk. 1, andet afsnit, i forordning (EU) nr. 1308/2013.

(3) Unionens bidrag til finansieringen af hvert af de nationale programmer fastsættes i overensstemmelse med artikel 4, stk. 2, i Kommissionens delegerede forordning (EU) 2015/1366 (3).

(4) Foranstaltningerne i denne afgørelse er i overensstemmelse med udtalelse fra Komitéen for den Fælles Markedsordning for Landbrugsprodukter —

VEDTAGET DENNE AFGØRELSE:

Artikel 1 De ændrede nationale programmer for produktion og afsætning af biavlsprodukter for biavlsårene 2021 og 2022, som Belgien, Bulgarien, Tjekkiet, Danmark, Tyskland, Estland, Irland, Grækenland, Spanien, Frankrig, Kroatien, Italien, Cypern, Letland, Litauen, Luxembourg, Ungarn, Malta, Nederlandene, Østrig, Polen, Portugal, Rumænien, Slovenien, Slovakiet, Finland og Sverige har forelagt, godkendes hermed.

Artikel 2 Unionens bidrag til finansiering af de nationale biavlsprogrammer, som der henvises til i artikel 1, må ikke overstige de maksimumbeløb, der er fastsat i bilaget for biavlsårene 2021 og 2022.

Artikel 3 Denne afgørelse er rettet til medlemsstaterne.

Udfærdiget i Bruxelles, den 9. juni 2021. På Kommissionens vegne Janusz WOJCIECHOWSKI Medlem af Kommissionen

(1) EUT L 347 af 20.12.2013, s. 671.

(2) Kommissionens gennemførelsesforordning (EU) 2015/1368 af 6. august 2015 om fastlæggelse af regler for anvendelsen af Europa-Parlamentets og Rådets forordning (EU) nr. 1308/2013 for så vidt angår støtte til biavlssektoren (EUT L 211 af 8.8.2015, s. 9).

(3) Kommissionens delegerede forordning (EU) 2015/1366 af 11. maj 2015 om supplerende regler til Europa-Parlamentets og Rådets forordning (EU) nr. 1308/2013 for så vidt angår støtte til biavlssektoren (EUT L 211 af 8.8.2015, s. 3).
(5)

De foreløbige data, som Kommissionen meddelte, omfattede korrektionsfaktorerne for såvel personbiler, der blev beregnet i overensstemmelse med artikel 7, stk. 2, i Kommissionens gennemførelsesforordning (EU) 2017/1153 (4), som for lette erhvervskøretøjer, der blev beregnet i overensstemmelse med artikel 6, stk. 2, i Kommissionens gennemførelsesforordning (EU) 2017/1152 (5). Fastsættelsen af korrektionsfaktorer indgår i den korrelationsprocedure, der er indført for at afspejle ændringen i den lovpligtige prøvningsprocedure for målingen af specifikke CO2-emissioner. Formålet med dem er at sikre, at de proceduretolerancer, der er nødvendige for korrelationen af CO2-emissionsværdierne, anvendes efter hensigten og ikke til kunstigt at sænke disse værdier.
RÅDETS AFGØRELSE

af 14. juni 2021

om udnævnelse af et medlem af og en suppleant til bestyrelsen for Det Europæiske Arbejdsmiljøagentur (EU-OSHA) for Letland

(2021/C 234 I/02)

RÅDET FOR DEN EUROPÆISKE UNION HAR —

under henvisning til traktaten om Den Europæiske Unions funktionsmåde,

under henvisning til Europa-Parlamentets og Rådets forordning (EU) 2019/126 af 16. januar 2019 om oprettelse af Det Europæiske Arbejdsmiljøagentur (EU-OSHA) og om ophævelse af Rådets forordning (EF) nr. 2062/94 (1), særlig artikel 4,

under henvisning til den kandidatliste, som medlemsstaternes regeringer og arbejdstagernes og arbejdsgivernes organisationer har forelagt Rådet,

under henvisning til listerne over medlemmer af og suppleanter til Det Rådgivende Udvalg for Sikkerhed og Sundhed på Arbejdspladsen, og

ud fra følgende betragtninger:

(1) Ved afgørelser af 9. april 2019 (2), 6. juni 2019 (3) (4) og 8. juli 2019 (5) udnævnte Rådet medlemmer af og suppleanter til bestyrelsen for Det Europæiske Arbejdsmiljøagentur for perioden fra den 1. april 2019 til den 31. marts 2023.

(2) Arbejdsgiverorganisationen BusinessEurope har foretaget to indstillinger til to pladser, der skal besættes —

VEDTAGET DENNE AFGØRELSE:

Artikel 1 Følgende medlem af og følgende suppleant til bestyrelsen for Det Europæiske Arbejdsmiljøagentur udnævnes for perioden indtil den 31. marts 2023: III. REPRÆSENTANTER FOR ARBEJDSGIVERORGANISATIONER Land Medlem Suppleant Letland Jānis PUMPIŅŠ Inese STEPIŅA

Artikel 2 Rådet udnævner senere de endnu ikke indstillede medlemmer og suppleanter.

Artikel 3 Denne afgørelse træder i kraft på dagen for vedtagelsen.

Udfærdiget i Luxembourg, den 16 juni 2021. På Rådets vegne A. MENDES GODINHO Formand

(1) EUT L 30 af 31.1.2019, s. 58.

(2) EUT C 135 af 11.4.2019, s. 7.

(3) EUT C 195 af 11.6.2019, s. 4.

(4) EUT L 156 af 13.6.2019, s. 3.

(5) EUT C 232 af 10.7.2019, s. 4.
(7)

Anmodningen om at forlænge fritagelsen for WTO-forpligtelser i henhold til artikel I, stk. 1, og artikel XIII i GATT 1994, der indrømmer autonome handelspræferencer til Vestbalkan, er berettiget i betragtning af den vedvarende vanskelige økonomiske situation i regionen, og at den præferencebehandling af berettigede produkter, som Unionen indrømmer disse lande, har til hensigt at fremme den økonomiske udvikling på en måde, der er i overensstemmelse med målene i GATT 1994, og ikke at skabe handelshindringer for andre WTO-medlemmer.
KOMMISSIONENS AFGØRELSE

af 12. maj 2021

om oprettelse af Det Europæiske Forskningsråd for Horisont Europa — rammeprogrammet for forskning og innovation og om ophævelse af afgørelse C(2013)8915

(2021/C 234 I/03)

EUROPA-KOMMISSIONEN HAR —

under henvisning til traktaten om Den Europæiske Unions funktionsmåde,

under henvisning til Rådets afgørelse 2021/764/EU om særprogrammet til gennemførelse af Horisont Europa — rammeprogrammet for forskning og innovation (2021-2027), særlig artikel 8, stk. 1 og 2, og

ud fra følgende betragtninger:

For at sikre kontinuiteten af de aktioner og aktiviteter, der udføres i henhold til Rådets afgørelse 2013/743/EU (1) , bør Det Europæiske Forskningsråd (»EFR«), som oprettes ved nærværende afgørelse til gennemførelse af aktioner under Horisont Europas søjle I »Videnskabelig topkvalitet«, erstatte det EFR, der blev oprettet ved Kommissionens afgørelse af 12. december 2013 om oprettelse af Det europæiske Forskningsråd (2) .

I artikel 8, stk. 2, i afgørelse 2021/764/EU fastsættes det, at EFR består af det uafhængige EFR’s Videnskabelige Råd i henhold til artikel 9 og den specifikke EFR-gennemførelsesstruktur i henhold til artikel 10 i nævnte afgørelse. Den specifikke gennemførelsesstruktur blev oprettet som et forvaltningsorgan ved Kommissionens gennemførelsesafgørelse C(2021) 953 af 12. februar 2021 i overensstemmelse med artikel 3, stk. 3, i Rådets forordning (EF) nr. 58/2003 (3) .

For at sikre en vellykket overgang til Horisont Europa er mandatet for EFR’s Videnskabelige Råd, der blev oprettet ved afgørelse C(2013) 8915, blevet forlænget ved Kommissionens afgørelse C(2020) 9154 af 16. december 2020 indtil datoen for ikrafttrædelsen af afgørelse 2021/764/EU.

For at sikre en rettidig gennemførelse af særprogrammet til gennemførelse af Horisont Europa har EFR’s Videnskabelige Råd, der er oprettet ved afgørelse C(2013) 8915, allerede indtaget foreløbige holdninger til de foranstaltninger, der skal vedtages i henhold til artikel 9 i afgørelse 2021/764/EU. Disse foreløbige holdninger bør vedtages eller afvises af Det Videnskabelige Råd, der er oprettet i henhold til denne afgørelse.

Det Videnskabelige Råd bør have adgang til de dokumenter og data, der er nødvendige for dets arbejde, jf. Europa-Parlamentets og Rådets forordning (EU) 2018/1725 (4) .

BESTEMT FØLGENDE:

Artikel 2

Medlemmer af Det Videnskabelige Råd

1. Det Videnskabelige Råd består af formanden for EFR (»EFR-formanden«) og 21 andre medlemmer. De 21 personer, der er opført i bilag I udpeges, som de andre medlemmer af Det Videnskabelige Råd for den i bilaget fastsatte mandatperiode.

2. Medlemmerne udfører deres hverv uafhængigt af enhver ydre påvirkning. De underretter øjeblikkeligt Kommissionen om enhver interessekonflikt, der kunne gå ud over deres objektivitet.

3. Medlemmerne vælges for en periode på op til fire år og kan genvælges én gang. Der kan udnævnes medlemmer for mindre end den maksimale mandatperiode for at muliggøre forskudt rotation af medlemmerne.

4. I behørigt begrundede tilfælde kan Kommissionen for at opretholde Det Videnskabelige Råds integritet eller kontinuitet på eget initiativ afslutte et medlems mandat.
(18)

Ved denne afgørelse anerkendes ækvivalensen af de reguleringsmæssige krav, der er fastsat i Hongkongs lovgivning vedrørende OTC-derivataftaler, og som er gældende på tidspunktet for vedtagelsen af denne afgørelse. Kommissionen vil i samarbejde med ESMA regelmæssigt overvåge udviklingen af de retlige, tilsynsmæssige og håndhævelsesmæssige rammer for disse OTC-derivataftaler og den ensartede og effektive gennemførelse heraf med hensyn til rettidig bekræftelse, porteføljekomprimering og -afstemning, værdiansættelse, tvistbilæggelse og marginkrav for OTC-derivataftaler, der ikke cleares af en CCP, på grundlag af hvilke denne afgørelse er truffet. Som led i sin overvågningsindsats kan Kommissionen anmode HKMA om at fremlægge oplysninger om udviklingen inden for regulering og tilsyn. Kommissionens kan foretage en særlig gennemgang på et hvilket som helst tidspunkt, hvis en relevant udvikling nødvendiggør, at Kommissionen revurderer den ækvivalenserklæring, der er truffet ved denne afgørelse. En sådan revurdering kan føre til ophævelse af denne afgørelse, hvilket igen automatisk vil have til følge, at modparterne gøres til genstand for alle de krav, der er fastsat i forordning (EU) nr. 648/2012.
Sådanne muligheder kan omfatte en vurdering af potentialet for harmonisering af kriterier, procedurer og beslutningstagning i Unionen, for Unionens programmer for forskning, innovation og formidling af viden og for styrket samarbejde med relevante internationale organisationer med henblik på at fremskynde markedsadgangen og øge adgangen til biologiske bekæmpelsesmidler og for at støtte investeringer, innovation og sikker anvendelse af biologiske bekæmpelsesmidler i forbindelse med bekæmpelse af planteskadegørere som et første skridt hen imod en harmoniseret definition af et bredere begreb om biologisk bekæmpelse —
(4)

Forordning (EU) 2018/1725 fastsætter klare ansvarsområder for de dataansvarlige, navnlig med hensyn til de registreredes rettigheder. Gennemførelsesbestemmelserne bør sikre, at Rådet og GSR varetager deres ansvarsområder som dataansvarlig på en ensartet og åben måde. Der bør fastsættes regler med henblik på at afklare, hvem der har ansvaret for en behandlingsaktivitet udført på vegne af Rådet eller GSR. I den henseende er det hensigtsmæssigt at indføre begrebet »delegeret dataansvarlig« for præcist at indikere de enkelte GSR-enheders ansvarsområder, navnlig med hensyn til individuelle afgørelser vedrørende registreredes rettigheder. Det er derudover hensigtsmæssigt at indføre begrebet »operationel dataansvarlig«, som under den delegerede dataansvarliges ansvar udpeges til at sikre, at bestemmelserne overholdes i praksis, og til at behandle anmodninger fra registrerede vedrørende en behandlingsaktivitet. Med henblik på præcist at indikere ansvarsområderne i GSR for så vidt angår hver behandlingsaktivitet bør den operationelle dataansvarlige optegnes nøjagtigt i registret. Udpegelsen af en operationel dataansvarlig forhindrer ikke, at der i praksis anvendes et kontaktpunkt, for eksempel i form af en fællespostkasse, hvortil registrerede skal have mulighed for at sende anmodninger.
(4)

Den tjekkiske regering har indstillet følgende repræsentanter for regionale myndigheder, der er valgt til en regional myndighed, som suppleanter til Regionsudvalget for den resterende del af den nuværende mandatperiode, som løber indtil den 25. januar 2025: Pavel KARPÍŠEK, Zastupitel Plzeňského kraje (repræsentant for regionen Pilsen), og Jiří ŘEHÁK, Zastupitel Ústeckého kraje (repræsentant for regionen Ústecký) —